CELEX: 32012D0746
Language: da
Date: 2012-11-30 00:00:00
Title: 2012/746/EU: Kommissionens afgørelse af 30. november 2012 om afgiftsfritagelse ved indførsel af varer, der er bestemt til gratis uddeling til eller gratis bliver stillet til rådighed for ofrene for jordskælvene i maj 2012 i Italien (meddelt under nummer C(2012) 8687)

4.12.2012   
            
            
               DA
            
            
               Den Europæiske Unions Tidende
            
            
               L 332/29
            
         KOMMISSIONENS AFGØRELSE
   af 30. november 2012
   om afgiftsfritagelse ved indførsel af varer, der er bestemt til gratis uddeling til eller gratis bliver stillet til rådighed for ofrene for jordskælvene i maj 2012 i Italien
   (meddelt under nummer C(2012) 8687)
   (Kun den italienske udgave er autentisk)
   (2012/746/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1186/2009 af 16. november 2009 om en fællesskabsordning vedrørende fritagelse for import- og eksportafgifter (1), særlig artikel 76,
   under henvisning til ansøgningen af 12. september 2012 fra Italiens regering om afgiftsfritagelse ved indførsel af varer, der er bestemt til gratis at blive stillet til rådighed for ofrene for jordskælvene i maj 2012 i Italien, og
   ud fra følgende betragtninger:
   
               (1)
            
            
               Jordskælv af den slags, som ramte Italien i maj 2012, udgør en katastrofe som omhandlet i kapitel XVII, afsnit C, i forordning (EF) nr. 1186/2009; det er derfor berettiget at give tilladelse til afgiftsfritagelse ved indførsel af varer, som opfylder kravene i artikel 74-80 i ovennævnte forordning (EF) nr. 1186/2009.
            
         
               (2)
            
            
               Italien bør underrette Kommissionen om arten og mængden af de varer, der indføres afgiftsfrit til fordel for ofrene for jordskælvene, der ramte Italien i maj 2012, om de organisationer, der er godkendt til gratis at uddele eller stille disse varer til rådighed, samt om de foranstaltninger, der er truffet for at forhindre, at varerne anvendes til andre formål end katastrofebistand til ofrene.
            
         
               (3)
            
            
               Der bør indrømmes toldfritagelse for de varer, der er indført siden dagen for det første jordskælv.
            
         
               (4)
            
            
               De øvrige medlemsstater er blevet konsulteret i overensstemmelse med artikel 76 i forordning (EF) nr. 1186/2009 —
            
         VEDTAGET DENNE AFGØRELSE:
   Artikel 1
   1.   Varer kan indføres uden importafgifter i henhold til artikel 2, stk. 1, litra a), i forordning (EF) nr. 1186/2009, forudsat at følgende betingelser er opfyldt:
   
               a)
            
            
               varerne er bestemt til enten:
               
                           i)
                        
                        
                           gratis at blive uddelt til ofrene for jordskælvene, der ramte Italien i maj 2012, af de organisationer eller organer, der er nævnt i litra c), eller
                        
                     
                           ii)
                        
                        
                           gratis at blive stillet til rådighed for ofrene, idet de pågældende organisationer bevarer ejendomsretten
                        
                     
         
               b)
            
            
               varerne overholder betingelserne i artikel 75, 78 og 79 i forordning (EF) nr. 1186/2009
            
         
               c)
            
            
               varerne importeres til overgang til fri omsætning af statslige organer eller organisationer, der er godkendt af de italienske myndigheder.
            
         2.   Varer kan også indføres afgiftsfrit i henhold til artikel 2, stk. 1, litra a), i forordning (EF) nr. 1186/2009, hvis de indføres til overgang til fri omsætning af hjælpeenheder til dækning af deres behov i den tid, der ydes katastrofebistand til ofrene for jordskælvene, der ramte Italien i maj 2012.
   Artikel 2
   Italien indgiver senest den 31. januar 2013 følgende oplysninger til Kommissionen:
   
               a)
            
            
               en liste over godkendte organisationer, jf. artikel 1, stk. 1
            
         
               b)
            
            
               arten og mængden af de varer, der indføres afgiftsfrit, jf. artikel 1
            
         
               c)
            
            
               en beskrivelse af de foranstaltninger, der er truffet for at sikre, at artikel 78, 79 og 80 i forordning (EF) nr. 1186/2009 overholdes, hvad angår de varer, der er omfattet af nærværende afgørelse.
            
         Artikel 3
   Artikel 1 finder anvendelse på varer, der er indført fra den 20. maj 2012 til den 31. december 2012.
   Artikel 4
   Denne afgørelse er rettet til Den Italienske Republik.
   
      Udfærdiget i Bruxelles, den 30. november 2012.
      
         
            På Kommissionens vegne
         
         Algirdas ŠEMETA
         
            Medlem af Kommissionen
         
      
   
   
      (1)  EUT L 324 af 10.12.2009, s. 23.